লোহাগড়ায় কিশোরী গণধর্ষণের শিকার গ্রেফতার ১
নড়াইলের লোহাগড়ায় এক কিশোরী গণধর্ষণের শিকার হয়েছে। ওই কিশোরী নড়াইল সদর হাসপাতালে চিকিৎসাধীন রয়েছে। মঙ্গলবার তার ডাক্তারি পরীক্ষা হয়েছে। ধর্ষণের ঘটনায় জড়িত থাকার অভিযোগে পুলিশ সোমবার রাতে একজনকে গ্রেফতার করেছে।







মামলা সূত্রে জানা গেছে, উপজেলার জয়পুর ইউনিয়নের চর-আড়িয়ারা গ্রামের ওই কিশোরীকে রোববার সন্ধ্যায় একই গ্রামের কালাম মোল্যার ছেলে আল-আমিন মোল্যার নেতৃত্বে মনির মোল্যার ছেলে শিহাব মোল্যা, রবিউল মোল্যার ছেলে মকুল মোল্যা, শাহাজাহান মোল্যার ছেলে জাহাঙ্গীর মোল্যা ও সবুর মোল্যার ছেলে ইয়াছিন মোল্যা বাড়ির পাশের রাস্তা থেকে মুখ চেপে ধরে একটি ঝোপে নিয়ে ধর্ষণ করে। সোমবার সকালে কিশোরীকে প্রথমে লোহাগড়া হাসপাতালে ভর্তি করা হয়। শারীরিক অবস্থার অবনতি হওয়ায় দুপুরে তাকে নড়াইল সদর হাসপাতালে ভর্তি করা হয়। এ ঘটনায় কিশোরীর বাবা সোমবার রাতে বাদী হয়ে পাঁচজনকে আসামি করে লোহাগড়া থানায় মামলা করেছেন।




মামলার তদন্তকারী কর্মকর্তা লোহাগড়া থানার ইন্সপেক্টর আমান উল্লাহ আল বারী জানান, এজাহারভুক্ত আসামি মুকুল মোল্যাকে গ্রেফতার করা হয়েছে, অন্যদের গ্রেফতারের চেষ্টা চলছে।

নড়াইলের লোহাগড়ায় এক কিশোরী গণধর্ষণের শিকার হয়েছে। ওই কিশোরী নড়াইল সদর হাসপাতালে চিকিৎসাধীন রয়েছে। মঙ্গলবার তার ডাক্তারি পরীক্ষা হয়েছে। ধর্ষণের ঘটনায় জড়িত থাকার অভিযোগে পুলিশ সোমবার রাতে একজনকে গ্রেফতার করেছে।